|  |  |  |
| --- | --- | --- |
| ที่ มท 0808.2/ว |   |   กรมส่งเสริมการปกครองท้องถิ่น ถนนนครราชสีมา เขตดุสิต  กรุงเทพฯ 10300 |

 พฤษภาคม 2565

เรื่อง ขอให้จัดส่งข้อมูลค่าตอบแทนเสี่ยงภัยของเจ้าหน้าที่ที่ปฏิบัติงานในการเฝ้าระวัง สอบสวน ป้องกัน ควบคุม
และรักษาผู้ป่วยโรคติดเชื้อไวรัสโคโรนา 2019 (COVID – 19) (เดือนตุลาคม 2564 - เดือนมีนาคม 2565)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0808.2/ว 1333 ลงวันที่ 9 พฤษภาคม 2565

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0230/ว 3267

 ลงวันที่ 10 พฤษภาคม 2565 จำนวน 1 ฉบับ

 ตามที่ กรมส่งเสริมการปกครองท้องถิ่นได้ขอให้จังหวัดแจ้งองค์กรปกครองส่วนท้องถิ่น ที่ได้ปฏิบัติงานเป็นไปตามหลักเกณฑ์การเบิกจ่ายค่าตอบแทนเสี่ยงภัยของเจ้าหน้าที่ที่ปฏิบัติงานในการเฝ้าระวัง สอบสวน ป้องกัน ควบคุม และรักษาผู้ป่วยโรคติดเชื้อไวรัสโคโรนา 2019 (COVID – 19) จัดส่งข้อมูลค่าตอบแทนเสี่ยงภัยฯ ไปยังสำนักงานปลัดกระทรวงสาธารณสุข ภายในวันที่ 17 พฤษภาคม 2565 นั้น

 กรมส่งเสริมการปกครองท้องถิ่นได้รับแจ้งจากกระทรวงมหาดไทย กระทรวงสาธารณสุข ได้จัดประชุมชี้แจงแนวทางการเบิกจ่ายค่าตอบแทนเสี่ยงภัยของเจ้าหน้าที่ที่ปฏิบัติงานในการเฝ้าระวัง สอบสวน ป้องกัน ควบคุม และรักษาผู้ป่วยโรคติดเชื้อไวรัสโคโรนา 2019 (COVID – 19) เมื่อวันที่ 9 พฤษภาคม 2565 ขอให้จังหวัดแจ้งองค์กรปกครองส่วนท้องถิ่นปฏิบัติตามแนวทางการเบิกจ่ายงบประมาณสำหรับผู้ปฏิบัติงานหน่วยงานนอกสังกัดกระทรวงสาธารณสุข ดังนี้

 1. ผู้ปฏิบัติงานหน่วยงานนอกสังกัดกระทรวงสาธารณสุข ที่ปฏิบัติงานในการเฝ้าระวัง สอบสวน ป้องกันและควบคุมโรค ณ สถานที่ควบคุมโรคที่รัฐจัดให้ (SQ และ LQ) ในส่วนภูมิภาค ให้เบิกจ่าย
จากสำนักงานสาธารณสุขจังหวัด

 2. ผู้ปฏิบัติงานหน่วยงานนอกสังกัดกระทรวงสาธารณสุข ที่ปฏิบัติงานในการเฝ้าระวัง สอบสวนโรค ณ ด่านควบคุมโรค และสอบสวนโรคในพื้นที่ ให้เบิกจ่ายจากกองบริหารการคลัง สำนักงานปลัด กระทรวงสาธารณสุข

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ





 ** **

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

ร.อสถ. ........................................

ผอ.สน.คท. .................................

ผอ.กง.จง……………………………….

หน.ฝ……………………………………..

จนท....…....……………………………..

โทรศัพท์/โทรสาร 0 2241 9049

ไปรษณีย์อิเล็กทรอนิกส์ saraban@dla.go.th